The Heart Part 5

"The Heart Part 5" (בעברית: "הלב חלק 5") הוא שיר של הראפר האמריקאי קנדריק לאמאר. השיר יצא בהפתעה ב-8 במאי 2022, באמצעות חברות התקליטים pgLang, טופ דואוג אנטרטיינמנט, אפטרמת' אנטרטיינמנט ואינטרסקופ רקורדס, כסינגל שיווקי מתוך אלבום האולפן החמישי של לאמאר, Mr. Morale & the Big Steppers, בו נכלל כרצועת בונוס. זה החלק החמישי בסדרת השירים "The Heart", לאחר "The Heart Part 4" מ-2017, ושיר הסולו הראשון של לאמאר מזה ארבע שנים. השיר קיבל חמש מועמדויות בטקס פרסי גראמי ה-65, להקלטת השנה, שיר השנה, ביצוע הראפ הטוב ביותר, שיר הראפ הטוב ביותר והווידאו קליפ הטוב ביותר. ב-20 באוגוסט 2021, קנדריק לאמאר חשף באמצעות פוסט בלוג באתר שלו כי הוא היה בתהליך של הפקת אלבום האולפן החמישי שלו, והאחרון תחת טופ דואוג אנטרטיינמנט. הוא שיתף את שם האלבום ותאריך צאתו ב-18 באפריל 2022. לאחר ההכרזה, אתרו עודכן עם דף בשם "The Heart" שכלל 399 תיקיות מחשב ריקות. חדשות המודיעות על צאתו של השיר הודלפו בטעות על ידי ספוטיפיי, שחשפו את השיר באמצעות תיאור הפלייליסט של לאמאר בפלטפורמה. "The Heart Part 5" הוא שיר היפ הופ תודעתי בהשפעת מוזיקת נשמה וג'אז. לאמאר כתב את השיר לצד מפיקי השיר ג'וני קוסיץ', מאט שייפר וג'ייק קוסיץ' (הידועים תחת שם ההרכב ביץ' נויז). לאון וייר וארתור "טי-בוי" רוס קיבלו קרדיט כתיבה שלאחר המוות על האינטרפולציה של השיר "I Want You" בביצוע מרווין גיי משנת 1976. מבחינה לירית, "The Heart Part 5" עוקב אחר הנושא של חלקיו הקודמים, ואלבום האולפן השלישי של למאר To Pimp a Butterfly משנת 2015, בכך שהוא מציע פרשנות חברתית על האקלים של התרבות האפרו-אמריקאית ואפליה ממוסדת. השיר גם מתעמק בנושאים אישיים של אמפתיה, מוות ודיכאון מנקודות מבט שונות. הווידאו קליפ לשיר בוים על ידי לאמאר ודייב פרי, ויצא לאור לצד השיר ב-8 במאי 2022. בקליפ, לאמאר מבצע את השיר על רקע אדום, תוך שהוא משתמש בטכנולוגיית דיפ-פייק כדי להפוך את עצמו לשש דמויות אפרו-אמריקאיות מודרניות: שחקן הכדורגל לשעבר והפושע המורשע או ג'יי סימפסון, הראפר קניה וסט, השחקנים ג'סי סמולט וויל סמית', שחקן הכדורסל לשעבר קובי בראיינט והראפר ניפסי האסל. הדיפ-פייקים נעשו על ידי אולפן Deep Voodoo של יוצרי סאות' פארק, טריי פארקר ומאט סטון. הקליפ קיבל מועמדות לפרס גראמי לווידאו קליפ הטוב ביותר בטקס פרסי גראמי ה-65. מידע על הסינגל "The Heart Part 5" באתר מיוזיק בריינז קנדריק לאמאר, ג'וני קוסיץ', מאט שייפר, ג'ייק קוסיץ', לאון וייר, ארתור רוס Iasimone, Ashley (2022-05-09). "Kendrick Lamar Drops New Song 'The Heart Part 5': Watch the Video". Billboard (באנגלית אמריקאית). נבדק ב-2022-05-10. "Mr. Morale & the Big Steppers". Apple Music (באנגלית אמריקאית). נבדק ב-2022-05-30. Hussey, Allison; Minsker, Evan (2022-05-09). "Kendrick Lamar Shares New Song "The Heart Part 5," Deepfakes Kanye, OJ, Will Smith in Video". Pitchfork (באנגלית אמריקאית). נבדק ב-2022-05-09. Blistein, Jon (2021-08-20). "Kendrick Lamar Teases 'Final TDE Album' in New Message to Fans". Rolling Stone (באנגלית אמריקאית). נבדק ב-2022-05-09. "Kendrick Lamar announces new album, 'Mr Morale & The Big Steppers'". NME (באנגלית בריטית). 2022-04-18. נבדק ב-2022-05-09. Bustard, Andy (2022-04-20). "Kendrick Lamar Sparks 'The Heart Part 5' Excitement As New Album Rollout Continues". HipHopDX. נבדק ב-2022-05-09. "Spotify accidentally leaks Kendrick Lamar album information early". Tone Deaf (בAustralian English). 2022-05-08. נבדק ב-2022-05-09. Aswad, Jem (2022-05-09). "Kendrick Lamar Drops New Song, 'The Heart Part 5' — Video Features the Faces of Kanye West, Will Smith, O.J. Simpson, Others Photoshopped Over His". Variety (באנגלית אמריקאית). נבדק ב-2022-05-09. ""The Heart Part 5" official audio and credits". YouTube (באנגלית אמריקאית). נבדק ב-2022-05-09. "Watch Kendrick Lamar morph into O.J., Kanye, Kobe, Nipsey Hussle in new video". Los Angeles Times (באנגלית). נבדק ב-2022-05-09. "Breaking Down the Symbolism and Meaning in Kendrick Lamar's "The Heart Part 5"". Complex (באנגלית). נבדק ב-2022-05-10. "Kendrick Lamar's new song 'The Heart Part 5' is an emotive glimpse into his latest form, Oklama". NME (באנגלית בריטית). 2022-05-09. נבדק ב-2022-05-10. Owoseje, Toyin. "Kendrick Lamar's new video features Kanye and Will Smith deepfakes". CNN. נבדק ב-2022-05-09. Aswad, Jem (2022-05-09). "Kendrick Lamar's 'The Heart Part 5' Video Kicks Off Partnership With 'South Park' Creators Trey Parker and Matt Stone". Variety (באנגלית אמריקאית). נבדק ב-2022-05-09.